**Եվա Ժակլին Լոնգորիա** (անգլ.՝ Eva Jacqueline Longoria, մարտի 15, 1975(1975-03-15), Քորփուս Քրիսթի, Տեխաս, ԱՄՆ), ամերիկացի դերասանուհի, մոդել, ճաշարանատեր և հեռուստապրոդյուսեր, առավել հայտնի է «Հուսահատ տնային տնտեսուհիները» («Desperate Housewives», 2004-2012 թվականներ) հեռուստասերիալում Գաբրիել Սոլիսի դերով։

Վաղ տարիներ
-----------

Եվա Ժակլին Լոնգորիան ծնվել է Կորպուս Քրիստի քաղաքում, Տեխաս, ԱՄՆ։ Նրա ծնողները՝ Էնրիկե Լոնվորիա ավագը և Էլլա Եվա Միրելեսը, ունեն մեքսիկական ծագում։ Եվան ունի երեք մեծ քույր՝ Էլիզաբեթ Ջուդինա, Էմիլի Ժաննետ և Էսմերալդա Ժոզեֆինա։ Եվան միակն է քույրերից, ով ունի մուգ մազեր, մուգ դարչնագույն աչքեր և թուխ մաշկ, մյուս քույրերը շիկահեր են և կապոււտաչյա, այդ պատճառով նա երկար ժամանակ մտածում էր, որ իրեն որդեգրել են։

Մանկությունը Եվան անց է կացրել ռանչոյում։ Նա հիշում էր, որ իրենք ունեին 19 կատու։ Քույրերը մշտապես տուն էին բերում անտուն կատուների, իսկ մայրն անմիջապես սկսում էր նրանց բուժել և այդպես նրանք մնում էին ապրելու ռանչոյում։

Լոնգորիան այցելում էր Marvin P. Baker Middle School (անգլ.՝ ) դպրոցը, իսկ ավելի ուշ՝ Roy Miller High School([en])անգլ.՝  դպրոցը հայրենի քաղաքում, հետագայում ստանում է կինեզիոլոգիայի բնագավառում բակալավրի աստիճան՝ Texas A&M University–Kingsville(անգլ.՝ ) համալսարանում, որը գտնվում էր հարևան Քինգսվիլ (անգլ.՝ Kingsville, Texas) քաղաքում։ Ուսման ժամանակ, 1998 թվականին, նա հաղթում է «Միսս Կորպուս Քրիստի» գեղեցկության մրցույթում։ Քոլեջն ավարտելուց հետո Լոնգորիան մասնակցում է տաղանդների մրցույթին, որը նրան բերում է Լոս Անջելես, այնտեղ նրան նկատում են, և նա շուտով ձեռք է բերում սեփական գործակալ։

Կարիերա
-------

Լոնգորիայի նորամուտը կայանում է օդանավի ուղեկցորդուհու աննշան դերով, «Բևեռլի Հիլլզ, 90210» («Beverly Hills, 90210») սերիալի դրվագներից մեկում, 2000 թվականին։ Հաջորդ փոքրիկ դերը կայանում է «Գլխավոր հոսպիտալ» («General Hospital») ցերեկային օճառային օպերայում, որը նրան բերում է մեկ այլ օճառային օպերայի՝ «Երիտասարդ և հանդուգն» («The Young and the Restless»), որտեղ նա խաղում է հիստերիկ Իզաբելլա Բրանյա Ուիլյամսին, 2001-2003 թվականներին։ Այնուհետև նա նկարահանվում է «Հաստատուն կապ» («Dragnet») սերիալում, որը ստեղծվել էր Դիկ Վուլֆի կողմից։

2004 թվականին Լոնգորիան ստանում է Գաբրիել Սոլիսի դերը «Հուսահատ տնային տնտեսուհիները» հեռուստասերիալում։ Այդ դերը դերասանուհուն բերում է լայն ճանաչում և նա 2006 թվականին անվանակարգվում է «Ոսկե Գլոբուս» մրցանակի, որպես «Լավագույն դերասանուհի հեռուստասերիալում - կատակերգությունում կամ մյուզիքլում»։ Շոուն ավարտվում է 2012 թվականին, ութ եթերաշրջանից հետո։

Եվա Լոնգորիան Լոնդոնում, 2012 թվական
2006 թվականին Լոնգորիան առաջին անգամ խաղում է կինոյում, «Պահապանը» («The Sentinel») քրեական թրիլերում, Կիֆեր Սազերլենդի և Մայքլ Դուգլասի հետ և նույն թվականին հայտնվում է «Թունդ ժամանակներ» («Harsh Times») ֆիլմում՝ Ֆրեդի Ռոդրիգեսի և Քրիստիան Բեյլի հետ։ Այնուամենայնիվ, նրա կարիերան մեծ էկրաններին հաջողություն չի ունենում և Լոնգորիան խաղում է լոկ մեկ գլխավոր դեր խոշոր կինոյում՝ 2008 թվականի «Հարսնացուն այն աշխարհից» («Over Her Dead Body») ձախողված կատակերգությունում, որում դերակատարման համար նա բացասական կարծիքների է արժանանում կինոքննադատների կողմից։ Այդ պահից ի վեր նա նկարահանվում է փոքր բյուջետային ֆիլմերում՝ «Ցածրագույն կրթություն» («Lower Learning», 2008 թվական), «Չկա տղամարդ — չկա խնդիր» («Without Men», 2011 թվական) և «Ափամերձ դիսկո», որոնք բացասական գրախոսությունների էին արժանանում քննադատների կողմից և անմիջապես թողարկվում էին տեսաերիզների վրա։

«Հուսահատ տնային տնտեսուհիները» հեռուստասերիալի հաջողության հոսանքների արդյունքում Լոնգորիան սկսում է հաճախ հայտնվել ամսագրերում և գովազդային հոլովակներում։ Նաև նա #1 էր «Ամենա կրակոտ կանայք-հանրահայտները» ցուցակում, ըստ «Maxim»-ի վարկածի, 2005 և 2006 թվականներին, դառնալով առաջին կինը, ով երկու տարի անընդմեջ գլխավորում է այդ ցուցակը։ Իսկ 2007 թվականին նա արդեն այդ ցուցակում #9 էր։ 2005 թվականին նա պայմանագիր է կնքում L’Oréal-ի հետ։ Նա նաև հանդիսանում էր 2010 թվականին MTV Europe Music Awards մրցանակաշխության հաղորդավարուհին։

Անձնական կյանք
--------------

### Հարաբերություններ

Եվա Լոնգորիան նախկին ամուսին Թոնի Պարկերի հետ, 2010 թվական
Լոնգորիան ամուսնացած է եղել (2002—2004 թվաւկաններ) «Գլխավոր հոսպիտալ» սերիալի գլխավոր աստղ, դերասան Թայլեր Քրիստոֆերի (անգլ.՝ Tyler Christopher) հետ։

2006 թվականի նոյեմբերի 30-ին նա պսակվում է ֆրանսիացի բասկետբոլիստ, Բասկետբոլի ազգային ասոցիացիայի (NBA) «Սան Անտոնիո Սփըրս» ակումբի խաղացող, Թոնի Պարկերի հետ, իսկ 2007 թվականի հուլիսի 7-ին, փարիզյան XII դարի հռոմեական-կաթոլիկ եկեղեցում, նրանք ամուսնանում են։ Երեք տարվա համատեղ կյանքից հետո, 2010 թվականի նոյեմբերի 10-ին, Լոնգորիան հայտարարություն է տալիս ամուսնության լուծարման վերաբերյալ, իր որոշումը հիմնավորելով «անհաշտ տարաձայնություններով»։ Ամուսնության լուծարման հայտարարությունում, ամուսնու՝ Պարկեր, ազգանունը վերցրած Լոնգորիան, խնդրում է վերականգնել իր աղջկական ազգանունը՝ Եվա Ժակլին Լոնգորիա։ Նաև, կապված ամուսնալոծության հետ, Լոնգորիան չեղյալ է հայտարարում նոյեմբերի 21-ին նախատեսված իր այցը American Music Award-ին։ 2011 թվականի հունվարի 28-ին ամուսնալուծությունը վերջնականապես ձևակերպվում է։

### Բիզնես

2008 թվականին, Լոս Անջելեսի արվարձանում, Լոնգորիան բացում է «Beso» անվանումով ռեստորան, որը, իսպաներենից թարգմանաբար, նշանակում է «համբույր»։ Իսկ 2009 թվականի դեկտեմբերին երկրորդ «Beso»-ն է բացում Լաս Վեգասում։ 2011 թվականի ապրիլի առաջին հանգստյան օրերին Լոնգորիան ներկայացնում է իր առաջին խոհարարական գիրքը՝ «Եվայի խոհանոց. Պատրաստեք ընտանիքի և ընկերների հանդեպ սիրով» (անգլ.՝ Eva's Kitchen: Cooking with Love for Family and Friends)։

### Բարեգործություն

2006 թվականին Լոնգորիան հիմնադրում է «Eva’s Heroes» բարեգործական կազմակերպությունը, որը օգնում է սահմանափակ հնարավորություններով երեխաներին։ Նաև նա հանդիսանում է «PADRES Contra El Cancer»-ի ներկայացուցիչը։ Նա նաև միավորվում է Կիրստեն Դանստի հետ և մասնակցում է ամենամյա բարեգործական միջոցառմանը՝ Մեքսիկայում գործող մանկական վերականգնողական կենտրոնի համար միջոցների հավաքմանը, Telethon for Rehabilitation Centers for Children (անգլ.՝ ), 2009 թվականին։ 2010 թվականին արժանանում է «NOBLE Prize» մրցանակի, բարեգործության ոլորտում ակտիվ մասնակցություն ունենալու համար։ Նաև Եվան աջակցում է «Երեխաների անհետացման և շահագործման ազգային կենտրոն»-ին (անգլ.՝ «National Stroke Association»), «Տուն» և «St. Jude Children’s Research Hospital» նախագծերին։ Լոնգորիան հանդիսանում է նկարահանվող «The Harvest» վավերագրական ֆիլմի պրոդյուսերը, 500 000 երեխա-գաղթյալների մասին, որոնք զբաղված են ԱՄՆ-ում գյուղատնտեսական աշխատանքներում և օգնում է ֆիլմի նկարահանման համար գումարներ հայթայթելուն։ 2009 թվականին նա ընդունվում է «California State University, Northridge» համալսարանը՝ չիկանոյի (մեքսիկացիների) ուսուցման և քաղաքագիտություն գծով, ըստ նրա խոսքերի, դա կօգնի իրեն ավելի լավ ճանաչելու իր ազգը և օգնելու իրեն բարեգործական գործունեությունում։

Ֆիլմագրություն
--------------

Եվա Լոնգորիան 67-րդ Կաննի կինոփառատոնում, 2014 թվականի մայիս

| Թվական | Անվանում | Բնօրինակ անվանում | Կերպար |
| --- | --- | --- | --- |
| 2000 | Բևեռլի Հիլլզ, 90210 | Beverly Hills, 90210 | Ուղեկցորդուհի #3 |
| 2000 | Գլխավոր Հոսպիտալ | General Hospital | Բրենդա Բարրետի կրկնօրինակը |
| 2001-2003 | Երիտասարդ և հանդուգն | The Young and the Restless | Իզաբելլա Բրանյա Ուիլյամս |
| 2003 | Սնիտչ | Snitch’d | Գաբբի |
| 2004 | Սինյորիտա Արդարադատություն | Señorita Justice | Գործակալ Ռոսելին Մարտինես |
| 2004 | Միայն մահացածները գիտեն | The Dead Will Tell | Ջինի |
| 2003-2004 | Հաստատուն կապ | Dragnet | Գործակալ Գլորիա Դուրան |
| 2004 | Խուսափել հատուցումից | Carlita's Secret | Կառլիտա/Լեքսուս |
| 2005 | Հասիլերի ինստինկտ | Hustler's Instinct | Վանեսա Սանթոս |
| 2005 | Թունդ ժամանակներ | Harsh Times | Սիլվիա |
| 2006 | Ջորջ Լոպես | George Lopez | Բրուք |
| 2006 | Պահապանը | The Sentinel | Ջիլլ Մարին |
| 2007 | Իմ մղձավանջների աղջիկը | The Heartbreak Kid | Կոնսուելլա |
| 2008 | Հարսնացուն այն աշխարհից | Over Her Dead Body | Քեյթ |
| 2008 | Ցածրագույն կրթություն | Lower Learning | Ռեբեկա Սիբրուս |
| 2008 | Մանկական հիվանդանոց | Childrens' Hospital | նոր տնօրեն |
| 2011 | Չկա տղամարդ - չկա խնդիր | Without Men | Ռոսալբա |
| 2011 | Սանտա Կլաուսի գաղտնի ծառայությունը | Arthur Christmas | շեֆ ԴեՍիլվա |
| 2012 | Կրիստիադա | For Greater Glory | Տուլիդա |
| 2009 | Գիշերը սուպերմարկետում | Foodfight! | Լեդի X |
| 2004-2012 | Հուսահատ տնային տնտեսուհիները | Desperate Housewives | Գաբրիել Սոլիս |
| 2012 | Վտարյալները Բեյթաունից | The Baytown Disco | Սելեստա |
| 2012 | Մութ ճշմարտություն | The Truth | Միա Ֆրանսիս |
| 2013 | Սիրո խելագար տեսակը | Crazy Kind of Love | Մարիոն |
| 2013-2015 | Դավադիր սպասուհիներ | Devious Maids | գործադիր պրոդյուսեր |
| 2013-2015 | Բրուքլին 9-9 | Brooklyn Nine-Nine | Սոֆիա Պերես |
| 2014 | Ֆրոնտերա | Frontera | Պաուլինա |
| 2014 | Ջոն Ուիկ | John Wick | պրոդյուսեր |

Աղբյուրներ
----------

* Եվա Լոնգորիան (անգլ.) *Internet Movie Database* կայքում
* Եվա ԼոնգորիանԹվիթթերում
* Եվա Լոնգորիան Ֆեյսբուքում

Ծանոթագրություններ
------------------

1. ↑  Discogs — 2000.
2. ↑  GeneaStar
3. ↑  Munzinger Personen (գերմ.)
4. ↑  Latina Magazine Interview — Longoria says *even with my real traditional Mexican grandma*
5. ↑  «*Longoria says — «I'm Mexican»*». Արխիվացված է օրիգինալից 2009 թ․ մայիսի 24-ին. Վերցված է 2015 թ․ սեպտեմբերի 13-ին.
6. 1 2  Fischer, Paul (2006 թ․ ապրիլի 11). «Exclusive Interview: Eva Longoria for "The Sentinel"». darkhorizons.com. Արխիվացված օրիգինալից 2011 թ․ օգոստոսի 28-ին. Վերցված է 2008 թ․ հունիսի 13-ին.
7. ↑  Photo Gallery: Stone Phillips Celebrity Interviews, *MSNBC.com*
8. ↑  19 кошек Евы Лонгория // *Metro Москва*. — 2012. — № 74 за 1 октября. — С. 17.
9. 1 2  «Eva Longoria- Biography». *Yahoo!*. Արխիվացված օրիգինալից 2013 թ․ փետրվարի 26-ին. Վերցված է 2013 թ․ փետրվարի 18-ին.
10. ↑  «Over Her Dead Body (2008)». *Rotten Tomatoes*. Վերցված է 2013 թ․ փետրվարի 18-ին.
11. ↑  «Eva Longoria». *Rotten Tomatoes*. Վերցված է 2013 թ․ փետրվարի 18-ին.
12. ↑  #9 Eva Longoria in the Hot 100 of 2007 Արխիվացված 2008-03-20 Wayback Machine «Maxim Magazine, 2007»
13. ↑  «L'Oreal Paris Signs Eva Longoria as New Spokesperson». hispanicbusiness.com. Արխիվացված է օրիգինալից 2011 թ․ օգոստոսի 28-ին. Վերցված է 2008 թ․ հունիսի 13-ին.
14. ↑  «OK! Magazine: First For Celebrity News :: Latest Celebrity News :: Eva Longoria will host the 2010 MTV EMAs!». Արխիվացված է օրիգինալից 2010 թ․ հոկտեմբերի 11-ին. Վերցված է 2015 թ․ սեպտեմբերի 13-ին.
15. ↑  «Eva Longoria Biography». people.com. Արխիվացված օրիգինալից 2011 թ․ օգոստոսի 28-ին. Վերցված է 2008 թ․ հունիսի 13-ին.
16. ↑  Alexander, Bryan (2006 թ․ նոյեմբերի 30). «Eva Longoria & Tony Parker Engaged». people.com. Արխիվացված է օրիգինալից 2008 թ․ մայիսի 27-ին. Վերցված է 2008 թ․ հունիսի 13-ին.
17. ↑  Eva Longoria, Tony Parker Make It Official, Again, *USA Today*, July 7, 2007
18. ↑  Eva Longoria Files for Divorce from Tony Parker
19. ↑  Eva Longoria Files for Divorce From Tony Parker
20. ↑  Eva Longoria’s First Words on Her Divorce | Extra
21. ↑  Spletnik — Ева Лонгория и Тони Паркер официально разведены
22. ↑  Virbila, S. Irene (2008 թ․ ապրիլի 10). «Eva Longoria's Beso of originality». LA Times. Վերցված է 2008 թ․ հունիսի 13-ին.
23. ↑  «Pucker Up: Beso Hits Vegas». *Zagat*. 2010 թ․ հունվարի 12.
24. ↑  Eva’s Kitchen: Cooking with Love for Family and Friends by Eva Longoria — Reviews, Discussion, Bookclubs, Lists
25. ↑  Spletnik — Ева Лонгория — кулинар
26. ↑  «Eva's Heroes». saafdn.org. Արխիվացված է օրիգինալից 2008 թ․ օգոստոսի 27-ին. Վերցված է 2008 թ․ հունիսի 13-ին.
27. ↑  «PADRES Contra el Cáncer National Spokesperson Eva Longoria Hosts the Tampico Beverages El Sueño de Esperanza Gala on the "Desperate Housewives" Wisteria Lane Set». 2006 թ․ սեպտեմբերի 6. Արխիվացված օրիգինալից 2011 թ․ օգոստոսի 28-ին. Վերցված է 2008 թ․ հունիսի 13-ին.
28. ↑  «Ева Лонгория отметила День рождения благотворительным раутом». Արխիվացված է օրիգինալից 2010 թ․ ապրիլի 30-ին. Վերցված է 2015 թ․ սեպտեմբերի 13-ին.
29. ↑  «Eva Longoria's Charity Work». looktothestars.org. Արխիվացված է օրիգինալից 2011 թ․ օգոստոսի 28-ին. Վերցված է 2015 թ․ սեպտեմբերի 13-ին.
30. ↑  «The Harvest : Shine Global». www.shineglobal.org. Արխիվացված է օրիգինալից 2011 թ․ օգոստոսի 28-ին. Վերցված է 2009 թ․ հուլիսի 23-ին.
31. ↑  Rosario, Mariela (2009 թ․ սեպտեմբերի 17). «Eva Longoria Parker is at the Head of the Class». *Latina*. Արխիվացված օրիգինալից 2011 թ․ օգոստոսի 28-ին. Վերցված է 2009 թ․ սեպտեմբերի 19-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Եվա Լոնգորիա» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք (անգլ.) · Թվիթթեր (անգլ.) |
|  |
| Ֆոտո, վիդեո և աուդիո | Ինստագրամ (անգլ.) |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Internet Movie Database · ԿինոՊոիսկ · MusicBrainz · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX4762952 · BNF: 15589954z · CONOR: 116105571 · GND: 142429023 · ISNI: 0000000117727298 · LCCN: no2005108199 · NKC: js20070216011 · NLP: a0000002273500 · SUDOC: 124062199 · VIAF: 84261437 · WorldCat VIAF: 84261437 |

 |

 |